《击梧桐》
清代·冒禹书

九曲羊肠，翻云覆雨，坑杀孤身肮脏。旧时心，眼前状。

噬同饿虎，惊如恶浪。回首昔日香温，罗帏细语，几堪惆怅。

薄命遭逢，好花风雨，中变易于反掌。依稀想像，两载知交，堪惜竟存影响。

诗成后，梦回时，曾否玉容无恙？晓起漫成思省，个中何必尽多障。

且颠倒、披衣閒咏，似流波已往。

作者简介：冒禹书，字玉简，如皋人。诸生，候选训导。有《倩石居遗草》。